পীর হাবিবুর রহমান: সরকারের মনোভাব পরিবর্তন না হওয়ার কারণেই বিরোধী দলের নেত্রী ও বিএনপি চেয়ারপারসন বেগম খালেদা জিয়াকে শেষ পর্যন্ত হার-জিতের লড়াইয়ে কঠিন সিদ্ধান্ত নিতে হলো। দলীয় সূত্র এ তথ্য জানায়। চিকিৎসা শেষে সিঙ্গাপুর থেকে দেশে ফিরেই বিএনপি নেত্রী খালেদা জিয়া সংবাদ সম্মেলনের মাধ্যমে হরতাল কর্মসূচি ঘোষণা, শাহবাগের গণজাগরণ মঞ্চ নিয়ে বক্তব্য প্রদান ও হরতালের দোহাই দিয়ে বৃহত্তম গণতান্ত্রিক রাষ্ট্র ভারতের মহান রাষ্ট্রপতি প্রণব মুখার্জির সঙ্গে সাক্ষাৎ সূচি বাতিল ও সর্বশেষ সরকার পতনের একদফার আন্দোলনে পা বাড়ানোর নেপথ্যে সরকারের নীলনকশার নির্বাচনে পথ হাঁটার কারণই প্রধান বলে জানা যায়।